ג'ייקוב טרמבלי

ג'ייקוב טרמבלי (באנגלית: Jacob Tremblay; נולד ב־5 באוקטובר 2006) הוא שחקן קולנוע וטלוויזיה קנדי. טרמבלי נודע בעיקר מתפקיד הילד ג'ק בסרט "חדר" (2015) ובשל תפקידו בתור אוגוסט "אוגי" פולמן בסרט "פלא" (2017), תפקידים עליהם זכה לשבחי המבקרים ולפרסים רבים.

 ביוגרפיה 
טרמבלי נולד בוונקובר, קולומביה הבריטית, קנדה ב־5 באוקטובר 2006. אביו, ג'ייסון טרמבלי, הוא בלש משטרה ממוצא קנדי-צרפתי, ואמו, כריסטינה קנדיה טרמבלי, היא מנהלת משק בית קנדית ממוצא צ'יליאני. אחיותיו, אמה ואריקה, הן גם שחקניות.

 קריירה 
טרמבלי החל לשחק בתפקידי טלוויזיה. את הופעת הבכורה שלו בסרט הוא הופיע בסרט האנימציה של הדרדסים 2, שיצא בשנת 2013.

טרמבלי כיכב בתפקיד ג'ק ניוזום בסרט הדרמה "חדר" שזכה לשבחים.הסרט "חדר" בכיכובם של ברי לארסון וג׳ייקוב טרמבלי, אתר סרט (Seret.co.il), שנת 2015. הסרט, בבימויו של לני אברמסון, הוקרן בבכורה ב־4 בספטמבר 2015 בפסטיבל הסרטים של טליורייד, ויצא לאור בבתי הקולנוע ב־16 באוקטובר 2015. על הופעתו, הוא היה מועמד לפרס גילדת שחקני המסך לשנת 2015 על הופעה יוצאת מן הכלל על ידי שחקן גבר בתפקיד משנה, והיה לשחקן הצעיר ביותר שמועמד לפרס זה והצעיר השני בכל הקטגוריות. התפקיד הפך את טרמבלי לשחקן צעיר מבטיח, והקריירה שלו החלה לצבור תנופה.

בשנת 2016 שיחק תפקיד משנה בסרט הקומדיה "אמנות העסקה: הסרט", והשתתף בסדרת הקומדיה הפוסט-אפוקליפטית של פוקס "האיש האחרון בעולם" בתפקיד הגיבור בילדותו. באותה שנה שיחק בסרט האימה Before I Wake, עם קייט בוסוורת' ותומאס ג'יין, ושיחק תפקיד משנה במותחן הפסיכולוגי Shut In שביים פרן בלקבורן. הוא גם גילם את ווס פירת' בדרמת הקומדיה ההרפתקנית Burn Your Maps.

בשנת 2017 שיחק בתפקיד פיטר קרפנטר בסרט הדרמה של הבמאי קולין טרבורו "הספר של הנרי". הוא כיכב בתפקיד אוגוסט פולמן, ילד עם תסמונת טריצ'ר קולינס, בסרט "פלא", על פי הרומן של המחברת ר"ג' פלאסיו הנקרא באותו השם.

בשנת 2018 גילם את דמותו של רופרט טרנר בסרט "מותו וחייו של ג'ון פ. דונובן" של הבמאי הקנדי קסבייה דולן, ואת דמותו של רורי מק'קנה בסרט הטורף של הבמאי שיין בלאק.

בשנת 2019 יצא סרט הקומדיה הראשון שלו, "ילדים טובים" של הבמאי ג'ין סטופינטסקי.

בשנת 2019 טרמבלי הופיע ב"דוקטור סליפ", סרט ההמשך של "הניצוץ". טרמבלי גילם ילד חטוף שעונה למוות בסצנה שהבמאי מייק פלנגאן חשש בהתחלה שתהיה טראומטית מכדי לכלול אותה בגרסה הסופית של הסרט. בתגובה לסצנה והופעת טרמבלי בסרט, אמר פלנגאן "הוא אחד השחקנים הטובים ביותר שעבדתי איתם כל חיי.""The Most Terrifying Scene In 'Doctor Sleep' Was Just As Disturbing To Film". Bustle. Retrieved February 3, 2020 וגם הבטיח כי בניגוד לחששותיו, טרמבלי לא הושפע מהסצנה ואף נהנה לגלם את התפקיד. בשנת 2021 הפודקאסט "The Kingcast" הוציא חולצות בייסבול מוכתמות בדם הנושאות את שמו של טרמבלי, במחווה לסצנה.

ביולי 2019 הוכרז כי ידבב את פלאונדר בעיבוד ההופעה החיה של דיסני "בת הים הקטנה", בבימויו של רוב מרשל. הסרט יצא לאקרנים במאי 2023. באותה שנה טרמבלי דובב את רובין בסדרת האנימציה למבוגרים ביקום DC, הארלי קווין.

בשנת 2020 השתתף בווידאו קליפ לשיר "Lonely" של ג'סטין ביבר בשיתוף עם בני בלנקו.

בתקופת מגפת הקורונה טרמבלי נמנה עם האומנים הרבים שקראו לשמירה על ההנחיות ואף הצטלם פעמיים בעודו עובר בדיקות קורונה על מנת לעודד אנשים לצאת להיבדק.

ביוני 2021 יצא לאקרנים סרט האנימציה הראשון של טרמבלי, "לוקה", שהועמד לפרס אוסקר לסרט האנימציה הטוב ביותר.

בשנת 2022 פורסם כי יתרום את קולו לסרט "My Father's Dragon" של נטפליקס. כמו כן פורסם כי ישחק בסרטים "The Skeleton Tree" לצידו של השחקן הצעיר וודי נורמן, ובעיבוד מחודש לסרט "הנוקם הרעיל" לצידו של פיטר דינקלג'.

פילמוגרפיה
קולנוע
+שנהסרטתפקידהערות2013הדרדסים 2בלו וינסלו2014Extraterrestrialמאטי2015חדרג'ק ניוזםמועמד פרס גילדת שחקני המסך לשחקן המשנה הטוב ביותר (אנ') (2015)
מועמד פרס סאטורן להופעה הטובה ביותר של שחקן צעיר (2016)2016להתעורר מפחדקודי מורגןBurn Your Mapsוס פרת'כלואים טום פטרסוןDonald Trump's The Art of the Deal: The Movieילד מס' 42017הספר של הנריפיטר קרפנטרפלאאוגוסט "אוגי" פולמןמועמד פרס סאטורן להופעה הטובה ביותר של שחקן צעיר (2018)2018הטורףרורי מק'קנהמותו וחייו של ג'ון פ' דונובןרופרט טרנר2019ילדים טוביםמקסדוקטור סליפבראדלי טרבור2021לוקהלוקהדיבוב2022הדרקון של אבאאלמרדיבוב2023טוקסיק אוונג'רויידבת הים הקטנהפלאונדרדיבוב2024אוריון והחושךאוריוןדיבוב2025Wildwoodמאק מק'ילדיבובSovereign ג'ו קייןTBAThe Kid: An Animated AdventureהילדדיבובQueen of BonesסםCold CopySkeleton Treeחייו של צ'אק 

טלוויזיה
+שנהסדרהתפקידהערות2013מניע (אנ')ריילי סטנוויקפרק: "Undertow"מר יאנגטייטר הצעירפרק: "Mr. Finale Part 1"2014My Mother's Future Husbandקונורסרט טלוויזיה2016האיש האחרון בעולםפיליפ "פיל" מילר הצעירפרק: "Pitch Black"2016 - 2017אבא אמריקאיצ'ארלס לינדברג הצעיר / מחנאידיבוב; 2 פרקים2017איש משפחהילד על בית מעץדיבוב; פרק: "Passenger Fatty-Seven"2017 - הווהשאול החתולשאולדיבוב; 41 פרקים2018אנימלסניוקדיבוב; פרק: "Roachella"2019אזור הדמדומים (אנ')אוליבר פוליפרק: "The Wunderkind"2019 - 2022הארלי קוויןדמיאן ויין / רוביןדיבוב; 3 פרקים

 קישורים חיצוניים 

הערות שוליים

קטגוריה:אישים ממוצא צ'יליאני
קטגוריה:מדבבים קנדים
קטגוריה:קנדים ממוצא צרפתי
קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים שנולדו ב-2006